સુરત શહેરમાં એક આશાસ્પદ વિદ્યાર્થીએ બિલ્ડિંગ પરથી કૂદીને આપઘાત કરી લીધો છે. આ ઘટના અંગે હૃદયને હચમચાવી નાખતા સીસીટીવી પણ સામે આવ્યા છે. વિદ્યાર્થી બિલ્ડિંગના નવમાં માળેથી કૂદ ગયો હતો. મળતી માહિતી પ્રમાણે સુરતના વેડરોડની તુલસી રેસિડેન્સીમાં એક બીબીએના વિદ્યાર્થીએ નવમાં માળેથી કૂદીને આપઘાત કરી લીધો છે. આપઘાત પહેલા વિદ્યાર્થીઓ એક સુસાઈડ નોટ પણ લખી હતી. બિલ્ડિંગના ગ્રાઉન્ડ ફ્લોર પર લાગેલી સીસીટીવીમાં આ ઘટના કેદ થઈ ગઈ છે. સીસીટીવી ફૂટેજમાં જોઈ શકાય છે કે વિદ્યાર્થી ધડામ કરતા બિલ્ડિંગના ગ્રાઉન્ડ ફ્લોર પર નીચે પડે છે. નીચે પટકાયા બાદ એક વખત તે થોડો હવામાં ઉછળે છે.